کلالہ کی تقسیم کے بارے میں غامدی صاحب پر ایک اہم اشکال
قرآن مجید میں اللہ تعالی نے اپنے قانون وراثت کو اپنی وصیت کہا ہے اور بتایا ہے کہ یہ تب عمل میں لائی جائے گی جب مورث کی وصیت نافذ کر دی جائے اور قرض ادا کر دیا جائے۔ چنانچہ اگر سارا مال قرض میں چلا جائے تب بھی قانون میراث پر عمل نہ ہوگا اور اسی طرح وصیت میں تمام جائدار تقسیم کر دی جائے گی تو بھی قانون میراث پر عمل کی ضرورت نہیں رہے گی۔ قرآن مجید میں اللہ تعالی نے من بعد وصیۃ کے الفاظ لائیے ہیں اور اس پر کوئی قید نہیں لگائی۔ اس لیے اس پر کوئی قید نہیں لگ سکتی۔ حدیث میں ایک تہائی وصیت کا مشورہ رسول اللہ ﷺ نے سعد بن ابی وقاص کو دیا تھا جو تمام جائیداد خدا کی راہ میں دینا چاہتے تھے۔ یہ مشورہ تھا نہ کوئی کوئی قانونی بیان۔ مورث کو تاکید کی گئی ہے کہ وہ اپنی وصیت میں کسی کو نقصان نہ پہنچائے۔ چنانچہ اس پر لازم ہے عدل سے کام لے۔ دوسری حدیث کہ وارثوں کے لیے وصیت نہیں ہے، یہ ان کے قانونی حصوں کے بارے میں ہے۔ اس میں اب کوئی دوسری وصیت نہیں ہو سکتی۔ البتہ ان کی کوئی انفرادی ضرورت یا خدمت متقاضی ہو تو ان کے لیے وصیت کی جا سکتی ہے۔ جس مورث کو خدشہ ہو کہ اس کے ورثا اس کی وصیت پر فساد مچائیں گے وہ قانون میراث پر چھوڑ دے۔ ایک شخص کو اگر اختیار ہے کہ اپنی زںدگی میں اپنی تمام جائیداد کی وصیت کر دے تو یہ اختیار اس کی وصیت میں کیسے ساقط ہو سکتا ہے جب کہ خدا نے اسے ساقط نہیں کیا۔